
CONCURSUL NAŢIONAL
FOTOGRAFIA – DOCUMENT ETNOGRAFIC
Ediţia a XXIII-a, iulie-noiembrie 2026
REGULAMENT

Centrul de Cultură și Artă „Tradiţii Clujene”, în parteneriat cu Asociaţia ArtImage şi Muzeul Etnografic al Transilvaniei, organizează ediția a XXIII-a a Concursului naţional „Fotografia–document etnografic”. 

      Competiția este structurată în:
Secţiunea I.  Fotografie de autor, cu temă liberă etnografică 
Ia. fotografie alb/negru. 
Ib. fotografie color 

II. Secţiunea cu tematică impusă:fotografie recentă, de autor (alb/negru și/sau color) cu tema « Gastronomie tradițională» 

III. Secțiunea - Reproducere după fotografie veche (fotografii din diverse arhive, personale/instituționale realizate până în 1989)-tematică etnografică generală


Trimiterea lucrărilor:

Toate fotografiile, indiferent de secțiunea la care participă, vor fi expediate în format digital, prin wetransfer sau altă platformă, la adresa traditii@traditiiclujene.ro și se va urmări confirmarea descărcării materialelor de către organizatorii concursului. 

Talonul de participare-lucrările vor fi însoţite în mod obligatoriu de talonul completat şi semnat. Fiind fotografie etnografică, insistăm asupra completării cu toate datele posibile legate de subiectul surprins, locul și momentul realizării etc, date care să însoţească eticheta explicativă a fotografiei în expoziţie/film. Fără aceste informații minimale, fotografiile pot fi descalificate și nu vor fi luate în considerare pentru Premiul Etnologului.

Termenul limită de primire a lucrărilor este 1 septembrie 2026. 


Se pot trimite cel mult 5 lucrări pentru fiecare din cele 4 subsecţiuni de concurs: fotografie alb/negru - fotografie color – secțiunea cu temă impusă - fotografie veche. 


Lucrările selecționate de juriul concursului la Secțiunea Ia și Ib vor fi printate de organizatori. Pentru secţiunile II și III, organizatorii vor printa lucrarea sau lucrările câştigătoare, împreună cu alte câteva selectate de juriu, care vor fi integrate expoziţiei generale de pe simeze. Toate lucrările care trec de selecție vor face parte din filmul ediției, proiectat pe întreaga durată a expoziției pe un ecran și încărcat apoi pe canalul de youtube Tradiții Clujene. 


Fotografiile vor fi trimise la o rezoluție cât mai bună, printabilă. În cazul în care fotografia nu permite printul la o calitate bună, juriul nu poate lua în considerare fotografia înscrisă.

Atenţionări. Se admit fotografii cu caracter etnografic, din domeniul culturii tradiţionale materiale sau imateriale (obiecte sau detalii de obiecte de patrimoniu cultural tradiţional, costum popular, portret, obiceiuri, arhitectură tradiţională, industrie casnică, cultura minorităţilor, etc).  Realizarea tehnică a lucrărilor trebuie să se încadreze scopului expoziţiei, conservarea şi salvarea prin document foto a elementelor de cultură tradiţională. În acest sens, nu se acceptă fotografiile experimentale sau cele care nu respectă tema etnografică! 

Premiile FDE 2026: 
Secţiunea de fotografie alb/negru Ia:
Trofeul „Carol Popp de Szatmáry” – 1200 lei
Premiul II – 800 lei 
Premiul III – 500 lei
Secţiunea de fotografie color Ib:
Trofeul „Szabó Tamás” – 1200 lei
Premiul II – 800 lei  
Premiul III – 500 lei
Secţiunea II cu tema „Gastronomie tradițională” – 600 lei
Secţiunea III Reproducere după fotografie veche – 400 lei
Premiul Special al Etnologului (cel mai documentat talon) - 500 lei
Premiul Special ArtImage – 600 lei
Premiul Special “Gianluca Mantovani” pentru portret – 1.000 lei

Premiul Special Karoly Feleki
Fotografii participanți acordă CCATC Cluj dreptul să utilizeze imaginile din concurs în scopul promovării lor în cadrul unor expoziţii itinerante, albume, realizare afișe, intermedia, pe pagina web a CCATC: traditiiclujene.ro, cu obligativitatea menționării numelui autorului. 
Fiecare expozant trebuie să deţină drepturile de autor asupra lucrărilor trimise pentru secţiunile Ia, Ib, II, sau dreptul de reproducere asupra imaginilor înscrise la secţiunea III (fotografie veche). Organizatorii concursului nu răspund pentru eventualele încălcări ale Legii nr. 8 din 1996 (actualizată în 2022), privind drepturile de autor, de către participanţi. 

Vernisajul expoziţiei şi decernarea premiilor vor avea loc în luna octombrie 2026, la Muzeul Etnografic al Transilvaniei din Cluj-Napoca. 
Informaţii suplimentare se pot obţine la CCATC Cluj: tel-0775509823, e-mail: traditii@traditiiclujene.ro și adresa de site: http://traditiiclujene.ro/fotografia-document-etnografic.

Trimiterea talonului de participare semnat, cu datele personale, confirmă faptul că fiecare autor știe drepturile
prevăzute de Regulamentul General de Protecție a Datelor cu Caracter Personal nr. 679/2016 și își exprimă consimțământul în mod expres cu privire la utilizarea și prelucrarea datelor cu caracter personal și libera circulație a acestora, de Centrul de Cultură și Artă Tradiții Clujene, pentru desfășurarea activității și promovarea culturală în presa scrisă/online, în conformitate cu dispozițiile legale ce reglementează arhivarea documentelor.

